CELEX: 62020CN0473
Language: et
Date: 2020-09-30 00:00:00
Title: Kohtuasi C-473/20: Eelotsusetaotlus, mille on esitanud Sofiyski rayonen sad (Bulgaaria) 30. septembril 2020 – „INVEST FUND MANAGEMENT“ AD versus Komisiya za finansov nadzor

14.12.2020   
            
            
               ET
            
            
               Euroopa Liidu Teataja
            
            
               C 433/32
            
         
      Eelotsusetaotlus, mille on esitanud Sofiyski rayonen sad (Bulgaaria) 30. septembril 2020 – „INVEST FUND MANAGEMENT“ AD versus Komisiya za finansov nadzor
      (Kohtuasi C-473/20)
      (2020/C 433/40)
      Kohtumenetluse keel: bulgaaria
      
         Eelotsusetaotluse esitanud kohus
      
      Sofiyski rayonen sad
      
         Põhikohtuasja pooled
      
      
         Kaebaja:„INVEST FUND MANAGEMENT“ AD
      
         Vastustaja: Komisiya za finansov nadzor
      
         Eelotsuse küsimused
      
      
                  1.
               
               
                  Millise tähenduse tahtis Euroopa seadusandja anda mõistele prospekti „olulised andmed“, nagu seda kasutatakse Euroopa Parlamendi ja nõukogu 13. juuli 2009. aasta direktiivi 2009/65/EÜ vabalt võõrandatavatesse väärtpaberitesse ühiseks investeeringuks loodud ettevõtjaid käsitlevate õigus- ja haldusnormide kooskõlastamise kohta (1) artiklis 72?
               
            
                  2.
               
               
                  Kas Euroopa Parlamendi ja nõukogu 13. juuli 2009. aasta direktiivi 2009/65/EÜ artikli 69 lõiget 2 tuleb tõlgendada nii, et prospektides vajaliku miinimumteabe, mis on ettenähtud I lisa A loendis, igasugune muutmine on alati hõlmatud mõistega „olulised andmed“ direktiivi artikli 72 tähenduses, mistõttu tuleb neid õigeaegselt ajakohastada?
               
            
                  3.
               
               
                  Kas juhul, kui teisele küsimusele vastatakse eitavalt, tuleb lähtuda sellest, et teatud kindla fondivalitseja juhatuse isikulise koosseisu muutmist puudutav informatsioon, kui need isikud ei ole tegevjuhtimisega seotud liikmed ning neile ei anta valitsemisega seotud ülesandeid, on hõlmatud mõistega „olulised andmed“, nagu seda kasutatakse Euroopa Parlamendi ja nõukogu 13. juuli 2009. aasta direktiivi 2009/65/EÜ artiklis 72?
               
            
                  4.
               
               
                  Kas Euroopa Parlamendi ja nõukogu 13. juuli 2009. aasta direktiivi 2009/65/EÜ artikli 99a punkti r tuleb tõlgendada nii, et fondivalitseja karistamine – iga tema valitsetava investeerimisfondi eest – on lubatud ainult siis, kui Euroopa Parlamendi ja nõukogu 13. juuli 2009. aasta direktiivi 2009/65/EÜ artiklite 68–82 ülevõtmiseks vastu võetud riigisisestes õigusnormides ette nähtud investeerijate informeerimise kohustusi ei täideta korduvalt?
               
            
         (1)  ELT L 302, 17.11.2009, lk 32.